**ΝΕΑ ΕΥΡΩΠΑΙΚΗ ΣΤΡΑΤΗΓΙΚΗ ΓΙΑ ΤΗΝ ΚΑΤΑΡΤΙΣΗ ΤΩΝ ΝΟΜΙΚΩΝ ΕΠΑΓΓΕΛΜΑΤΩΝ ΕΝΤΟΣ ΤΗΣ Ε.Ε**

Στις 11 Φεβρουαρίου 2021 κατά τη διάρκεια της Διαρκούς Επιτροπής, που έλαβε χώρα διαδικτυακά, έγινε η παρουσίαση των θεμάτων Κατάρτισης των Νομικών Επαγγελμάτων από τον Peter Csonka, Προϊστάμενο της Μονάδας (Γενικού Ποινικού Δικαίου και Δικαστικής Κατάρτισης) και Αναπληρωτή Διευθυντή Ποινικής Δικαιοσύνης της Ευρωπαϊκής Επιτροπής [Ευρωπαϊκή Στρατηγική 2021-2024]:

Ο κ. Csonca ενημέρωσε για την προσφάτως δημοσιευθείσα μακροπρόθεσμη στρατηγική ετών 2021-2024 που υιοθετήθηκε από την Ευρωπαϊκή Επιτροπή το Δεκέμβρη του 2020. Σύμφωνα με την Ευρωπαϊκή Επιτροπή, η κατάρτιση των Νομικών Επαγγελμάτων (Δικαστές, Εισαγγελείς, Δικηγόροι. Συμβολαιογράφοι, Διακστικοί Επιμελητές κλπ] θα πρέπει να στοχεύει όχι μόνο στις νέες εξελίξεις στο ενωσιακό δίκαιο (οδηγίες, κανονισμοί) αλλά και στην απόκτηση ήπιων δεξιοτήτων.

Όσον αφορά τη μεθοδολογία, η νέα στρατηγική αναφέρεται στην ποιότητα και την αποτελεσματικότητα της εκπαίδευσης που επιτρέπει στους Νομικούς να είναι κατάλληλοι/προετοιμασμένοι για την ψηφιακή εποχή. Τονίστηκε η σημασία του αριθμητικού στόχου της κατάρτιση του 15% των δικηγόρων για την ερχόμενη τριετία στο δίκαιο της ΕΕ και τα διασυνοριακά ζητήματα. Η Κομισιόν αναζήτησε την υποστήριξη και τη συμμετοχή της CCBE σε αυτό το θέμα. Σύμφωνα με συλλεγέντα στοιχεία της ΕΕ που συλλέχθηκαν για την Ετήσια έκθεση του έτους 2019, το 3,36% των ευρωπαίων δικηγόρων εκπαιδεύτηκαν στο κοινοτικό δίκαιο .

Τα μέλη ενημερώθηκαν σχετικά με τη διαθεσιμότητα κοινοτικής χρηματοδότησης για την εφαρμογή της Στρατηγικής. Οι Εθνικοί Δικηγορικοί Σύλλογοι κλήθηκαν να υποβάλουν αίτηση για χρηματοδότηση από την ΕΕ. Απαντώντας στο αίτημα των αντιπροσωπειών σχετικά με την ανάγκη εξασφάλισης επαρκούς χρηματοδότησης της ΕΕ και εύκολης πρόσβασης σε κεφάλαια, συμπεριλαμβανομένης της κατάρτισης δικηγόρων, με την ευγενική υποστήριξη των αρμόδιων ειδικών της Ευρωπαϊκής Επιτροπής και στο περιθώριο των δραστηριοτήτων της Τraining Committee έχει ήδη σχηματισθεί ομάδα εργασίας σχετικά με τα διαθέσιμα κονδύλια της ΕΕ για δικηγορικούς συλλόγους και δικηγόρους . Η ομάδα αυτή εργασίας, όπου συμμετέχει και η Ελληνική Αντιπροσωπεία συνεδρίασε ήδη την 9.3.2021 σε τρίωρη διάρκεια και θα συνδριάσει εκ νέου την 23.3.2021.

Ο κ. Csonca ενημέρωσε ότι Ευρωπαϊκή Πλατφόρμα Κατάρτισης έχει ξεκινήσει σε πιλοτική φάση. Η εν λόγω πλατφόρμα είναι ένα εργαλείο αναζήτησης για νομικούς και δικαστικούς. Στην πλατφόρμα υπάρχουν διαθέσιμες πληροφορίες για μαθήματα κατάρτισης και υλικό σε μια πλούσια γκάμα θεμάτων. Υπενθύμισε ότι η Ευρωπαϊκή Πλατφόρμα Κατάρτισης ήταν ένα πρότζεκτ που ξεκίνησε από την Training Committee της CCBE την οποία ευχαρίστησε για την συνεργασία.

**Ο Πρόεδρος της Επιτροπής Training committee, κ.Νικόλαος Κουτκιάς** ευχαρίστησε τον κ. Csonca και την ομάδα του για την συνεργασία με την επιτροπή Training της CCBE και εξέφρασε την ελπίδα ότι η ευρωπαϊκή πλατφόρμα κατάρτισης θα διευκολύνει την πρόσβαση των δικηγόρων στην κατάρτιση και ότι η εν λόγω επιτροπή εργάζεται αυτή τη στιγμή πάνω στις λεπτομέρειες αυτής της νέας στρατηγικής.

 **Για την Ελληνική Αντιπροσωπεία**

 **Ο Επικεφαλής**

 **Νικόλαος Β.Κουτκιάς**